ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สข. 15/2548 

เรื่อง  การให้ความเห็นชอบผู้ติดต่อกับผู้ลงทุน  
และมาตรฐานการปฏิบัติงาน

\_\_\_\_\_\_\_\_\_\_\_\_\_\_\_\_\_\_\_\_\_\_\_

                   เนื่องจากในปัจจุบันบริษัทหลักทรัพย์แต่ละแห่งมีการประกอบธุรกิจหลักทรัพย์หลายประเภท แต่ในการติดต่อกับผู้ลงทุนในธุรกิจหลักทรัพย์แต่ละประเภทนั้น ต้องใช้บุคลากรแยกกันตามประเภทของธุรกิจหลักทรัพย์ เป็นเหตุให้เกิดความไม่คล่องตัวในการให้บริการแก่ผู้ลงทุน รวมทั้ง

มีความซ้ําซ้อนกันเกี่ยวกับหลักเกณฑ์การให้ความเห็นชอบและมาตรฐานการปฏิบัติงานของบุคลากรในธุรกิจหลักทรัพย์ดังกล่าวตามประกาศต่าง ๆ หลายฉบับ สมควรให้บุคคลเพียงคนเดียวสามารถทําหน้าที่เป็นผู้ติดต่อกับผู้ลงทุนในธุรกิจหลักทรัพย์หลายประเภทได้ โดยอยู่ภายใต้ประกาศที่กําหนดหลักเกณฑ์การให้ความเห็นชอบและมาตรฐานการปฏิบัติงานเพียงฉบับเดียว

                   อาศัยอํานาจตามความใน

                   (1)  ข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543 เรื่อง  หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้  ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กข. 18/2548 เรื่อง  หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ (ฉบับที่ 8) ลงวันที่ 28 กุมภาพันธ์ พ.ศ. 2548   

                   (2)  ข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง  หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2548 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ (ฉบับที่ 9) ลงวันที่ 28 กุมภาพันธ์ พ.ศ. 2548 

                   (3)  ข้อ 2 และข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 61/2543 เรื่อง  หลักเกณฑ์ เงื่อนไข และวิธีการในการควบคุมการปฏิบัติงานในการจัดจําหน่ายหลักทรัพย์ ลงวันที่ 23 พฤศจิกายน พ.ศ. 2543   

                   (4)  ข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 23/2544 เรื่อง  หลักเกณฑ์ เงื่อนไข และวิธีการในการเป็นที่ปรึกษาการลงทุน และการตั้งตัวแทนที่ปรึกษาการลงทุน ลงวันที่ 14 กันยายน พ.ศ. 2544 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กข. 20/2548 เรื่อง  หลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน (ฉบับที่ 4) ลงวันที่ 28 กุมภาพันธ์ พ.ศ. 2548 

                   (5)  ข้อ 2(2) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547   

                   (6)  ข้อ 3(1) แห่งประกาศคณะกรรมการกํากับหลักทรัพย์และ

ตลาดหลักทรัพย์ ที่ กข. 42/2547 เรื่อง  หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ ที่เป็นหน่วยลงทุน ลงวันที่ 3 สิงหาคม พ.ศ. 2547  สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2548 เป็นต้นไป


ข้อ ๒ ให้ยกเลิก

                   (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง  หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 

                   (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2544 เรื่อง หลักเกณฑ์ในการขึ้นทะเบียนเจ้าหน้าที่การตลาด (ฉบับที่ 2)  ลงวันที่ 9 กุมภาพันธ์พ.ศ. 2544

                   (3) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 27/2545 เรื่อง หลักเกณฑ์ในการขึ้นทะเบียนเจ้าหน้าที่การตลาด (ฉบับที่ 3)  ลงวันที่ 21 มิถุนายน พ.ศ. 2545

                   (4) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 36/2545 เรื่อง  หลักเกณฑ์ในการขึ้นทะเบียนเจ้าหน้าที่การตลาด (ฉบับที่ 4)  ลงวันที่ 16 กันยายนพ.ศ. 2545

                   (5) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 11/2547 เรื่อง หลักเกณฑ์ในการขึ้นทะเบียนเจ้าหน้าที่การตลาด (ฉบับที่ 5)  ลงวันที่ 11 กุมภาพันธ์ พ.ศ. 2547

                   (6) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 42/2547 เรื่อง หลักเกณฑ์ในการขึ้นทะเบียนเจ้าหน้าที่การตลาด (ฉบับที่ 6)  ลงวันที่ 10 พฤศจิกายนพ.ศ. 2547

                   (7) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ อน. 2/2545 เรื่อง  การอนุญาตให้บริษัทที่ปรึกษาการลงทุนตั้งผู้ให้คําแนะนํา ลงวันที่ 29 มกราคม พ.ศ. 2545

                    (8) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ อน. 24/2545 เรื่อง การอนุญาตให้บริษัทที่ปรึกษาการลงทุนตั้งผู้ให้คําแนะนํา (ฉบับที่ 2) ลงวันที่ 4 ธันวาคม พ.ศ. 2545

                   (9) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ อข. 1/2547 เรื่อง การอนุญาตให้บริษัทที่ปรึกษาการลงทุนตั้งผู้ให้คําแนะนํา (ฉบับที่ 3) ลงวันที่ 11 กุมภาพันธ์ พ.ศ. 2547

                   (10) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 44/2547 เรื่อง การให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน ลงวันที่ 3 ธันวาคม พ.ศ. 2547


ข้อ ๓ ในประกาศนี้

                   “ผู้ติดต่อกับผู้ลงทุน”   หมายความว่า  ผู้ทําหน้าที่ติดต่อ ชักชวน ให้คําแนะนํา หรือวางแผนการลงทุน ให้กับผู้ลงทุน ซึ่งมีสองประเภท ได้แก่ ผู้ติดต่อกับผู้ลงทุนประเภท ก และผู้ติดต่อกับผู้ลงทุนประเภท ข 

                   “ผู้ติดต่อกับผู้ลงทุนประเภท ก”  หมายความว่า  ผู้ติดต่อกับผู้ลงทุนซึ่งสามารถทําการวิเคราะห์การลงทุนในหลักทรัพย์ได้ด้วย

                   “ผู้ติดต่อกับผู้ลงทุนประเภท ข”  หมายความว่า  ผู้ติดต่อกับผู้ลงทุนซึ่งไม่สามารถทําการวิเคราะห์การลงทุนในหลักทรัพย์

                   “ผู้ลงทุน” หมายความว่า  ผู้ที่สนใจจะลงทุนในหลักทรัพย์ และให้หมายความรวมถึงลูกค้าของบริษัทหลักทรัพย์ในธุรกิจหลักทรัพย์ด้วย 

                   “บริษัทหลักทรัพย์” หมายความว่า  บริษัทที่ได้รับใบอนุญาตประกอบธุรกิจหลักทรัพย์ตามกฎหมายว่าด้วยหลักทรัพย์และตลาดหลักทรัพย์

                   “ผู้บริหาร”  หมายความว่า   กรรมการ ผู้จัดการ หรือบุคคลผู้มีอํานาจในการจัดการ

                   “บุคคลผู้มีอํานาจในการจัดการ”  หมายความว่า   กรรมการบริหาร รองผู้จัดการ ผู้ช่วยผู้จัดการ ผู้อํานวยการฝ่าย ผู้จัดการสาขา  และให้หมายความรวมถึงผู้ดํารงตําแหน่งเทียบเท่าที่เรียกชื่ออย่างอื่น โดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านหลักทรัพย์ การปฏิบัติการด้านหลักทรัพย์ หรือการวิจัยด้านหลักทรัพย์หรือตลาดทุน หรือสายงานอื่นในทํานองเดียวกัน  ทั้งนี้ ไม่ว่าสายงานนั้นจะปฏิบัติงานเพื่อให้บริการแก่บุคคลอื่นหรือเพื่อประโยชน์ของบริษัทเอง

                   “กรรมการบริหาร”  หมายความว่า  บุคคลซึ่งคณะกรรมการบริษัทแต่งตั้งให้เป็กรรมการบริหาร หรือมอบหมายให้มีอํานาจตัดสินใจในการดําเนินงานของบริษัทแทนคณะกรรมการบริษัท

                   “ผู้อํานวยการฝ่าย”  หมายความว่า  บุคคลซึ่งรับผิดชอบงานในระดับส่วนงานภายในบริษัท

                   “ผู้จัดการกองทุนรวม” หมายความว่า   ผู้จัดการกองทุนรวมที่ได้รับความเห็นชอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทุนรวม 

                   “ผู้จัดการกองทุนส่วนบุคคล”  หมายความว่า   ผู้จัดการกองทุนส่วนบุคคลที่ได้รับความ เห็นชอบจากสํานักงานตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทุนส่วนบุคคล และการจัดการกองทุนส่วนบุคคล  ของผู้จัดการกองทุนส่วนบุคคล

                   “สถาบันฝึกอบรม”  หมายความว่า   สถาบันพัฒนาความรู้ตลาดทุน และสถาบันฝึกอบรมอื่นที่สํานักงานยอมรับ

                   “กรมธรรม์ประกันชีวิตควบการลงทุน”  หมายความว่า  กรมธรรม์ที่บริษัทประกันชีวิตออกให้แก่ผู้เอาประกันภัย เพื่อเป็นหลักฐานว่าผู้เอาประกันภัยและบริษัทประกันชีวิตได้มีการทําสัญญาประกันชีวิตและสัญญาการลงทุนในหน่วยลงทุน โดยมีการตกลงว่าผู้เอาประกันภัยจะชําระค่าเบี้ยประกันชีวิต ให้แก่บริษัทประกันชีวิตสําหรับการให้ความคุ้มครองต่อการมรณะหรือการจ่ายเงินเมื่อมีการทรงชีพ และผู้เอาประกันภัยจะชําระเงินค่าหน่วยลงทุนเพื่อการลงทุนในกองทุนรวมโดยผ่านบริษัทประกันชีวิต

                   “ผู้ให้คําแนะนํา”  หมายความว่า  ผู้ให้คําแนะนําตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการอนุญาตให้บริษัทที่ปรึกษาการลงทุนตั้งผู้ให้คําแนะนํา  
                   “ประกาศที่ อน. 2/2545”  หมายความว่า   ประกาศสํานักงานคณะกรรมการกํากับ หลักทรัพย์และตลาดหลักทรัพย์ ที่ อน. 2/2545 เรื่อง การอนุญาตให้บริษัทที่ปรึกษาการลงทุนตั้งผู้ให้คําแนะนํา ลงวันที่ 29 มกราคม พ.ศ. 2545

                   “นักวิเคราะห์การลงทุนในหลักทรัพย์”  หมายความว่า  ผู้ได้รับความเห็นชอบเป็นนักวิเคราะห์การลงทุนในหลักทรัพย์ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดให้มีและการให้ความเห็นชอบนักวิเคราะห์การลงทุนในหลักทรัพย์ และมาตรฐานการปฏิบัติงาน   

                   “ประกาศที่ สข. 25/2547”  หมายความว่า  ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 25/2547 เรื่อง  การจัดให้มีและการให้ความเห็นชอบนักวิเคราะห์การลงทุนในหลักทรัพย์ และมาตรฐานการปฏิบัติงาน ลงวันที่ 22 มิถุนายน พ.ศ. 2547

                   “เจ้าหน้าที่การตลาด”  หมายความว่า  ผู้ได้รับการขึ้นทะเบียนเป็นเจ้าหน้าที่การตลาดตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในการขึ้นทะเบียนเจ้าหน้าที่การตลาด

                   “ประกาศที่ สธ. 67/2543” หมายความว่า  ประกาศสํานักงานคณะกรรมการกํากับ หลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 

                   “ประกาศที่ สข. 44/2547”  หมายความว่า   ประกาศสํานักงานคณะกรรมการกํากับ หลักทรัพย์และตลาดหลักทรัพย์ ที่ สข. 44/2547 เรื่อง  การให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน ลงวันที่ 3 ธันวาคม พ.ศ. 2547                   

                   “เจ้าหน้าที่รับอนุญาต”  หมายความว่า  บุคคลที่ได้รับการขึ้นทะเบียนโดยตลาดหลักทรัพย์เพื่อเป็นตัวแทนของบริษัทหลักทรัพย์ในการซื้อหรือขายหลักทรัพย์ในตลาดหลักทรัพย์ด้วยระบบการซื้อขายที่ตลาดหลักทรัพย์ได้จัดให้มีขึ้น

                   “ตลาดหลักทรัพย์”  หมายความว่า  ตลาดหลักทรัพย์แห่งประเทศไทย

                   “สํานักงาน”  หมายความว่า  สํานักงานคณะกรรมการกํากับหลักทรัพย์และตลาดหลักทรัพย์                                 


หมวด ๑ การขอความเห็นชอบ

 \_\_\_\_\_\_\_\_\_\_\_\_\_\_\_\_\_\_\_\_


ข้อ ๔                    บุคคลซึ่งได้รับความเห็นชอบให้เป็นผู้ติดต่อกับผู้ลงทุนให้มีสองประเภท คือผู้ติดต่อกับผู้ลงทุนประเภท ก และผู้ติดต่อกับผู้ลงทุนประเภท ข 


ข้อ ๕ ผู้ขอความเห็นชอบเป็นผู้ติดต่อกับผู้ลงทุนประเภท ก และผู้ติดต่อกับผู้ลงทุนประเภท ข ต้องมีวุฒิการศึกษา และหรือประสบการณ์การทํางาน ความรู้ทางธุรกิจที่เกี่ยวข้องความรู้เกี่ยวกับกฎ ระเบียบที่เกี่ยวข้องกับการเป็นผู้ติดต่อกับผู้ลงทุน  ทั้งนี้ ตามที่กําหนดในตารางคุณสมบัติของผู้ขอความเห็นชอบเป็นผู้ติดต่อกับผู้ลงทุนประเภท ก และผู้ติดต่อกับผู้ลงทุนประเภท ข ที่แนบท้ายประกาศนี้

                   ให้ผู้ขอความเห็นชอบเป็นผู้ติดต่อกับผู้ลงทุนประเภท ก ได้รับยกเว้นคุณสมบัติตามวรรคหนึ่ง ในกรณีที่ผู้ขอความเห็นชอบมีคุณสมบัติดังต่อไปนี้

(1)   เป็นผู้บริหารของบริษัทหลักทรัพย์ ซึ่งจํากัดบริษัทหลักทรัพย์แต่ละแห่งเพียงหนึ่งราย หรือ

(2)  เป็นผู้จัดการกองทุนรวมหรือผู้จัดการกองทุนส่วนบุคคล


ข้อ ๖                    ผู้ขอความเห็นชอบเป็นผู้ติดต่อกับผู้ลงทุนนอกจากต้องมีคุณสมบัติตามข้อ 5 แล้ว ต้องไม่มีลักษณะต้องห้ามตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของบุคลากรในธุรกิจหลักทรัพย์

                   ในกรณีที่ปรากฏข้อเท็จจริงเกี่ยวกับการมีลักษณะต้องห้ามของผู้ขอความเห็นชอบเป็นผู้ติดต่อกับผู้ลงทุน  สํานักงานจะดําเนินการตามหลักเกณฑ์และวิธีการที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของบุคลากรในธุรกิจหลักทรัพย์


ข้อ ๗ การขอความเห็นชอบเป็นผู้ติดต่อกับผู้ลงทุน ให้ผู้ขอความเห็นชอบจัดส่งข้อมูลและเอกสารหลักฐานตามแบบและวิธีการที่สํานักงานจัดไว้ในระบบงานอิเล็กทรอนิกส์ของสํานักงาน และชําระค่าธรรมเนียมคําขอความเห็นชอบเป็นผู้ติดต่อกับผู้ลงทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ 

                   สํานักงานจะแจ้งผลการพิจารณาคําขอความเห็นชอบภายในสามสิบวันนับแต่วันยื่นคําขอและในกรณีที่สํานักงานไม่ให้ความเห็นชอบบุคคลใด สํานักงานจะแจ้งเหตุผลไปพร้อมกันด้วย

                   สํานักงานอาจแจ้งให้ผู้ขอความเห็นชอบมาชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงานกําหนด หากบุคคลดังกล่าวมิได้ปฏิบัติหรือดําเนินการตามที่กําหนด สํานักงานจะถือว่าบุคคลนั้นไม่ประสงค์จะขอความเห็นชอบเป็นผู้ติดต่อกับผู้ลงทุน                   


ข้อ ๘                    ผู้ที่ประสงค์จะทําหน้าที่เป็นผู้ติดต่อกับผู้ลงทุนเฉพาะในต่างประเทศ หากสามารถประกอบการเป็นผู้ติดต่อกับผู้ลงทุนได้ตามกฎหมายของประเทศนั้น ให้ถือว่าผู้นั้นเป็นผู้ติดต่อกับผู้ลงทุนซึ่งได้รับความเห็นชอบจากสํานักงาน

                   ให้ผู้ได้รับความเห็นชอบหรือขึ้นทะเบียนจากกรมการประกันภัยให้เป็นผู้ขายกรมธรรม์ประกันชีวิตควบการลงทุน เป็นผู้ติดต่อกับผู้ลงทุนที่ทําหน้าที่ขายกรมธรรม์ประกันชีวิตควบการลงทุนซึ่งได้รับความเห็นชอบจากสํานักงาน


หมวด ๒ หลักเกณฑ์การปฏิบัติงาน

\_\_\_\_\_\_\_\_\_\_\_\_\_\_\_\_\_\_\_\_\_\_


ข้อ ๙                    ให้ผู้ติดต่อกับผู้ลงทุนเข้าอบรมความรู้เกี่ยวกับการทําหน้าที่เป็นผู้ติดต่อกับผู้ลงทุนตามหลักสูตรของสถาบันฝึกอบรมหรือตามหลักสูตรที่สํานักงานยอมรับ (refresher course) อย่างน้อยหนึ่งครั้งภายในทุกช่วงสองปี เว้นแต่การเข้าอบรมครั้งแรกภายหลังจากการได้รับความเห็นชอบ สํานักงานอาจกําหนดช่วงระยะเวลาที่ต้องเข้าอบรมให้เป็นช่วงเวลามากกว่าสองปีก็ได้

                   ในกรณีที่ผู้ติดต่อกับผู้ลงทุนเป็นผู้จัดการกองทุนรวมหรือผู้จัดการกองทุนส่วนบุคคล ให้ถือว่าการเข้าอบรมความรู้เกี่ยวกับการทําหน้าที่เป็นผู้จัดการกองทุนรวมหรือผู้จัดการกองทุนส่วนบุคคล แล้วแต่กรณี เป็นการเข้าอบรมตามวรรคหนึ่ง

          ความในวรรคหนึ่งไม่ใช้บังคับกับผู้ติดต่อกับผู้ลงทุนที่ได้รับความเห็นชอบโดยคุณสมบัติของการเป็นผู้บริหารของบริษัทหลักทรัพย์ ผู้ติดต่อกับผู้ลงทุนโดยคุณสมบัติของการเป็นผู้ได้รับความเห็นชอบหรือได้รับการขึ้นทะเบียนจากองค์กรกํากับดูแลของประเทศที่สํานักงานยอมรับ  ผู้ติดต่อกับผู้ลงทุนเฉพาะในต่างประเทศ และผู้ติดต่อกับผู้ลงทุนที่ทําหน้าที่ขายกรมธรรม์ประกันชีวิตควบการลงทุน 


ข้อ ๑๐ ในการทําหน้าที่ติดต่อ ชักชวน ให้คําแนะนํา วางแผนการลงทุน หรือทําการวิเคราะห์การลงทุนในหลักทรัพย์ ให้กับผู้ลงทุน ผู้ติดต่อกับผู้ลงทุนต้องไม่ตั้งให้บุคคลอื่นทําการหรือปฏิบัติหน้าที่ดังกล่าวแทนตน


ข้อ ๑๑                    เพื่อให้ผู้ลงทุนได้รับการบริการที่ดี มีคุณภาพ และเป็นธรรม ผู้ติดต่อกับผู้ลงทุนต้องปฏิบัติหน้าที่ให้เป็นไปตามมาตรฐานการปฏิบัติงานดังต่อไปนี้

                   (1)  ปฏิบัติงานด้วยความซื่อสัตย์ สุจริต 

(2)  ปฏิบัติงานโดยใช้ความรู้ความสามารถเยี่ยงผู้ประกอบวิชาชีพ  และปฏิบัติต่อผู้ลงทุนทุกรายอย่างเป็นธรรม ด้วยความเอาใจใส่ ระมัดระวัง รอบคอบ โดยคํานึงถึงประโยชน์ของผู้ลงทุนเป็นสําคัญ

(3)   เปิดเผยหรือให้ข้อมูลที่มีความสําคัญและเกี่ยวข้องอย่างเพียงพอในการตัดสินใจลงทุนของผู้ลงทุน

                   (4)  รักษาความลับของผู้ลงทุน

(5)  ปฏิบัติงานด้วยความระมัดระวังไม่ให้เกิดความขัดแย้งทางผลประโยชน์ ในกรณีที่ไม่สามารถหลีกเลี่ยงความขัดแย้งทางผลประโยชน์นั้นได้ ต้องดําเนินการให้มั่นใจได้ว่าผู้ลงทุนได้รับการปฏิบัติที่เป็นธรรม และเหมาะสม

(6)   ไม่สนับสนุน สั่งการ หรือให้ความร่วมมือแก่บุคคลใดในการปฏิบัติฝ่าฝืนกฎหมายว่าด้วยหลักทรัพย์และตลาดหลักทรัพย์และหลักเกณฑ์ที่ออกตามกฎหมายดังกล่าว และกฎหมายอื่นที่เกี่ยวข้อง                    

                   ในกรณีที่ผู้ติดต่อกับผู้ลงทุนไม่ปฏิบัติหน้าที่ให้เป็นไปตามมาตรฐานการปฏิบัติงานตาม วรรคหนึ่ง ซึ่งพฤติกรรมดังกล่าวเป็นการขาดจรรยาบรรณหรือมาตรฐานในการปฏิบัติงานที่เป็นลักษณะ ต้องห้ามตามประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของบุคลากรในธุรกิจหลักทรัพย์  สํานักงานจะดําเนินการตามหลักเกณฑ์และวิธีการที่กําหนดไว้ในประกาศดังกล่าว


หมวด ๓ มาตรการบังคับ

                                   


ข้อ ๑๒ ในกรณีที่ปรากฏข้อเท็จจริงต่อสํานักงานว่าผู้ติดต่อกับผู้ลงทุนรายใดขาดคุณสมบัติตามข้อ 5  หรือฝ่าฝืนหรือไม่ปฏิบัติตามหลักเกณฑ์การปฏิบัติงานที่กําหนดในประกาศนี้  สํานักงานอาจดําเนินการดังต่อไปนี้

(1)   ภาคทัณฑ์

(2)  สั่งพักการปฏิบัติงานตามระยะเวลาหรือเงื่อนไขที่กําหนด 

(3)   เพิกถอนการให้ความเห็นชอบ

  
 

ในกรณีที่สํานักงานสั่งเพิกถอนการให้ความเห็นชอบตาม (3) สํานักงานอาจกําหนดระยะเวลาหรือเงื่อนไขในการรับพิจารณาคําขอความเห็นชอบของบุคคลดังกล่าวในคราวต่อไปด้วยก็ได้ และเมื่อพ้นกําหนดระยะเวลาหรือเมื่อได้ปฏิบัติตามเงื่อนไขที่กําหนดแล้ว สํานักงานจะไม่นําประวัติการกระทําที่เป็นเหตุให้สั่งเพิกถอนการให้ความเห็นชอบมาประกอบการพิจารณาคําขอความเห็นชอบของบุคคลดังกล่าวอีก


ข้อ ๑๓                    ให้การเป็นผู้ติดต่อกับผู้ลงทุนที่ได้รับความเห็นชอบจากสํานักงานสิ้นสุดลง

ในกรณีที่ผู้ติดต่อกับผู้ลงทุนไม่กระทําการหรือมีลักษณะดังต่อไปนี้

                   (1)   ไม่เข้าอบรมความรู้เกี่ยวกับการทําหน้าที่เป็นผู้ติดต่อกับผู้ลงทุนตามข้อ 9

                   (2)  พ้นจากการเป็นผู้บริหารของบริษัทหลักทรัพย์ ในกรณีที่เป็นผู้ติดต่อกับผู้ลงทุนโดยคุณสมบัติดังกล่าว

                   (3)  พ้นจากการเป็นผู้ได้รับความเห็นชอบหรือได้รับการขึ้นทะเบียนจากองค์กรกํากับดูแลของประเทศที่สํานักงานยอมรับ ในกรณีที่เป็นผู้ติดต่อกับผู้ลงทุนโดยคุณสมบัติดังกล่าว                   

                   (4)  พ้นจากการเป็นผู้จัดการกองทุนรวมหรือผู้จัดการกองทุนส่วนบุคคล เนื่องจากไม่เข้าอบรมความรู้เกี่ยวกับการทําหน้าที่เป็นผู้จัดการกองทุนรวมหรือผู้จัดการกองทุนส่วนบุคคล แล้วแต่กรณี และไม่เข้าอบรมความรู้เกี่ยวกับการทําหน้าที่เป็นผู้ติดต่อกับผู้ลงทุนตามข้อ 9 วรรคหนึ่ง   


หมวด ๔ บทเฉพาะกาล

\_\_\_\_\_\_\_\_\_\_\_\_\_


ข้อ ๑๔                    ให้ผู้ได้รับอนุญาตหรือได้รับความเห็นชอบเป็นผู้ให้คําแนะนําตามประกาศ ที่ อน. 2/2545 หรือนักวิเคราะห์การลงทุนในหลักทรัพย์ตามประกาศที่ สข. 25/2547 อยู่แล้วก่อนวันที่ประกาศนี้ใช้บังคับ หรือผู้ได้รับการขึ้นทะเบียนหรือได้รับความเห็นชอบเป็นเจ้าหน้าที่การตลาดตามประกาศที่ สธ. 67/2543 หรือผู้ติดต่อกับผู้ลงทุนตามประกาศที่ สข. 44/2547 โดยคุณสมบัติของการเป็นผู้บริหารของบริษัทหลักทรัพย์อยู่แล้วก่อนวันที่ประกาศนี้ใช้บังคับ  เป็นผู้ติดต่อกับผู้ลงทุนประเภท ก ที่ได้รับความเห็นชอบจากสํานักงาน 

                   ให้ผู้ได้รับการขึ้นทะเบียนหรือได้รับความเห็นชอบเป็นเจ้าหน้าที่การตลาดตามประกาศที่ สธ. 67/2543 หรือผู้ติดต่อกับผู้ลงทุนตามประกาศที่ สข. 44/2547 อยู่แล้วก่อนวันที่ประกาศนี้ใช้บังคับเป็นผู้ติดต่อกับผู้ลงทุนประเภท ข  ที่ได้รับความเห็นชอบจากสํานักงาน

                   ให้ผู้ได้รับความเห็นชอบเป็นนักวิเคราะห์การลงทุนในหลักทรัพย์ตามข้อ 15(2)(ค)แห่งประกาศที่ สข. 25/2547 อยู่แล้วก่อนวันที่ประกาศนี้ใช้บังคับเป็นผู้ติดต่อกับผู้ลงทุนประเภท ก ที่ได้รับความเห็นชอบจากสํานักงานมีกําหนดระยะเวลาหนึ่งปี โดยให้นับระยะเวลาต่อเนื่องจากระยะเวลาที่ได้รับความเห็นชอบตามประกาศที่ สข. 25/2547 


ข้อ ๑๕                    ให้ผู้ขอความเห็นชอบเป็นผู้ติดต่อกับผู้ลงทุนที่มีคุณสมบัติและยื่นคําขอความเห็นชอบภายในเวลาที่กําหนดดังต่อไปนี้  ได้รับยกเว้นคุณสมบัติตามข้อ 5 

                   (1) เป็นผู้ผ่านการทดสอบความรู้เกี่ยวกับการเป็นที่ปรึกษาการลงทุนจากสถาบันพัฒนาความรู้ตลาดทุนมาแล้วไม่เกินสองปีในวันยื่นคําขอ หรือหากเกินสองปีต้องเคยเข้าอบรมตามหลักสูตรของสถาบันฝึกอบรมหรือหลักสูตรที่สํานักงานยอมรับไม่เกินสองปีในวันยื่นคําขอ  และยื่นคําขอภายในวันที่ 1 กรกฎาคม พ.ศ. 2550  ทั้งนี้ สําหรับผู้ขอความเห็นชอบเป็นผู้ติดต่อกับผู้ลงทุนประเภท ก 

                   (2)  เป็นผู้ผ่านการทดสอบความรู้ตามหลักสูตรเกี่ยวกับผู้ทําหน้าที่ขายหรือรับซื้อคืน หน่วยลงทุนระดับหนึ่งหรือระดับสอง หรือหลักสูตรเจ้าหน้าที่การตลาด ที่จัดโดยสถาบันฝึกอบรมหรือ หลักสูตรอื่นที่สํานักงานยอมรับ โดยผ่านการทดสอบมาแล้วไม่เกินสองปีในวันยื่นคําขอ หรือหากเกิน

สองปีต้องเคยเข้าอบรมตามหลักสูตรของสถาบันฝึกอบรมหรือหลักสูตรที่สํานักงานยอมรับไม่เกินสองปีในวันยื่นคําขอ  และยื่นคําขอภายในวันที่ 1 กรกฎาคม พ.ศ. 2550  ทั้งนี้ สําหรับผู้ขอความเห็นชอบเป็นผู้ติดต่อกับผู้ลงทุนประเภท ข 

                   (3)  เป็นเจ้าหน้าที่รับอนุญาตอยู่แล้วก่อนวันที่ 1 กรกฎาคม พ.ศ. 2548 ซึ่งได้เข้ารับการอบรมความรู้ตามหลักสูตรสําหรับเจ้าหน้าที่รับอนุญาตเพื่อเป็นผู้ติดต่อกับผู้ลงทุนประเภท ข จากสถาบันพัฒนาความรู้ตลาดทุน ภายในวันที่ 30 มิถุนายน พ.ศ. 2548  และยื่นคําขอภายในวันที่ 31 ธันวาคม พ.ศ. 2548  ทั้งนี้ สําหรับผู้ขอความเห็นชอบเป็นผู้ติดต่อกับผู้ลงทุนประเภท ข 


ข้อ ๑๖                    ผู้ได้รับอนุญาต ได้รับความเห็นชอบ หรือได้รับการขึ้นทะเบียน เป็นผู้ให้คําแนะนําตามประกาศที่ อน. 2/2545 นักวิเคราะห์การลงทุนในหลักทรัพย์ตามประกาศที่ สข. 25/2547  เจ้าหน้าที่การตลาดตามประกาศที่ สธ. 67/2543 หรือผู้ติดต่อกับผู้ลงทุนตามประกาศที่ สข. 44/2547 อยู่แล้วก่อนวันที่ประกาศนี้ใช้บังคับ การนับระยะเวลาการเข้าอบรมตามข้อ 9 ให้นับระยะเวลาต่อเนื่องจากระยะเวลาที่เคยเข้าอบรมตามประกาศที่เกี่ยวข้อง  ทั้งนี้ หากบุคคลดังกล่าวได้รับอนุญาต ได้รับความเห็นชอบ หรือได้รับการขึ้นทะเบียนมากกว่าหนึ่งประเภท ให้นับระยะเวลาการเข้าอบรมต่อเนื่องจากระยะเวลาที่เคยเข้าอบรมในประเภทที่ครบกําหนดการเข้าอบรมก่อน


ข้อ ๑๗                    บรรดาคําขออนุญาต คําขอความเห็นชอบ หรือคําขอขึ้นทะเบียนเป็นผู้ให้คําแนะนําตามประกาศที่ อน. 2/2545  นักวิเคราะห์การลงทุนในหลักทรัพย์ตามประกาศ ที่ สข. 25/2547 เจ้าหน้าที่การตลาดตามประกาศที่ สธ. 67/2543 หรือผู้ติดต่อกับผู้ลงทุนตามประกาศ ที่ สข. 44/2547  ซึ่งอยู่ระหว่างการพิจารณาของสํานักงาน ให้ถือว่าเป็นคําขอความเห็นชอบเป็นผู้ติดต่อกับผู้ลงทุนตามประกาศนี้

                   ในกรณีที่คําขอตามวรรคหนึ่งเป็นคําขอความเห็นชอบเป็นนักวิเคราะห์การลงทุนในหลักทรัพย์ที่ผู้ยื่นคําขอเป็นผู้ได้รับมอบหมายจากบริษัทหลักทรัพย์ให้ทําหน้าที่วิเคราะห์การลงทุนในหลักทรัพย์หรือวิเคราะห์เกี่ยวกับภาวะเศรษฐกิจและอุตสาหกรรม และผ่านการอบรมความรู้ตามโครงการสร้างนักวิเคราะห์หลักทรัพย์ใหม่ที่มีคุณภาพที่จัดขึ้นโดยสมาคมนักวิเคราะห์หลักทรัพย์ตามข้อ 15(2)(ค) แห่งประกาศที่ สข. 25/2547 การให้ความเห็นชอบเป็นผู้ติดต่อกับผู้ลงทุนตามประกาศนี้มีกําหนดระยะเวลาหนึ่งปี 


ผู้มีอํานาจลงนาม - ประกาศ   ณ  วันที่  21 มิถุนายน พ.ศ. 2548

 

 

                                                       (นายธีระชัย  ภูวนาถนรานุบาล)

                                                                   เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์